《和八舍弟赞贤司理 其二》
宋代·冯山

兄弟当年粗有声，家风传得至今清。争先踪迹虽相让，投老情今共一惊。

富贵有时当自致，文章无价可能轻。期君正在青云上，何止新诗几首行。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。